Նախագիծ

--------------------

Արձանագրային

«Հայաստանի Հանրապետության ընտրական օրենսգրքում փոփո­խու­թյուններ կատարելու մասին» Հա­­յաս­­տա­նի Հան­րա­պե­­տու­թյան օրենք­ի նա­խագծի վերաբերյալ Հայաս­տա­նի Հան­րա­­­­պե­տու­թյան կա­­ռա­վարության առա­ջար­­կության նախագծի մասին

 ---------------------------------------------------------------------------------------

Հավանություն տալ «Հայաստանի Հանրապետության ընտրական օրենսգրքում փոփոխություններ կատարելու մասին» Հա­­յաս­­տա­նի Հան­րա­պե­­տու­թյան օրենք­ի նա­խագծի (*Պ-230-19.12.2017-ՊԻՄԻ-011/0*) վերաբերյալ Հայաս­տա­նի Հանրապետության կա­ռա­վա­րու­թյան առաջար­կության նախագծին և այն սահմանված կարգով ներկայացնել Հա­յաս­տա­նի Հան­րա­պե­տու­թյան Ազգային ժողովի աշխատակազմ:

 Դ. Հարությունյան

Ամալյա Ենգոյան ----------------------------- ,, ,, հունվարի 2018 թ.

Սեդրակ Բարսեղյան ------------------------ ,, ,, հունվարի 2018 թ.

Հովակիմ Հովակիմյան -------------------- ,, ,, հունվարի 2018 թ.

ՆԱԽԱԳԻԾ

«Հայաստանի Հանրապետության ընտրական օրենսգրքում փո­փոխություններ կատարելու մասին» Հա­­յաս­­տա­նի Հան­րա­պե­­տու­թյան օրենք­ի նա­խա­գծի (*Պ-230-19.12.2017-ՊԻՄԻ-011/0*) վե­րա­բերյալ Հա­յաս­տանի Հան­րապետու­թյան կառավարության ԱՌԱՋԱՐ­ԿՈՒ­ԹՅՈՒՆ­Ը

«Հայաստանի Հանրապետության ընտրական օրենսգրքում փոփոխություններ կատա­րե­լու մասին» Հայաստանի Հանրապետության սահմանադրական օրենքի նախագծով (այսուհետ` նախագիծ) առաջարկվում է Հայաստանի Հանրապետության ընտրական օրենսգրքից (այ­սու­հետ` Օրենսգիրք) հանել տարածքային ցուցակների ինստիտուտը` կատարելով դրանից բխող այլ փոփոխություններ:

Հարկ է նշել, որ նոր ընտրական օրենսգիրքը մշակվել է` հաշվի առնելով ԵԱՀԿ/ԺՀՄԻԳ-ի վերջ­նական զեկույցներում ներկայացված առաջարկությունները, հանձնարարականները, ինչ­պես նաև համապետական ընտրությունների արդյունքներով Հայաստանի Հանրապետության սահմանադրական դատարանի որոշումներով արտահայտված իրավական դիրքորոշումները` ուղղված ընտրական օրենսգրքի բարելավմանը, ինչպես նաև քաղաքական տարբեր ուժերի և ընտրություններին դիտորդական առաքելություն իրականացրած քաղաքացիական հասարա­կու­թյան ներկայացուցիչների առաջարկությունները:

Օրենսգրքով փորձ է արվել ներդնել համամասնական ընտրական համակարգի այնպիսի մո­դել, որը հնարավորություն կտա շեշտադրել այս համակարգի առավելությունները: Այսպես, համամասնական ընտրական համակարգի թերություններից մեկն այն է, որ դրա պայման­նե­րում խզված է ընտրողի և ընտրատարածքի (թեկնածուի) միջև կապը, իսկ մեծամասնական ընտ­րական համակարգի պայմաններում գործ ունեինք անհատի գործոնի ընդգծման հետ: Ուս­տի, ելնելով վերոգրյալ հանգամանքներից, նոր ընտրական օրենսգրքի մշակման հիմքում դրվեց ելակետային այն մոտեցումը, ըստ որի` հնարավոր կլիներ ընդգծել համամասնական ընտ­րական համակարգի առավելությունները` ընտրողին հնարավորություն տալով հասկանալ, թե ում է տալիս իր քվեն, ով է պաշտպանելու իր շահերը օրենսդիր մարմնում: Հատկանշական է, որ Օրենսգրքով ներդրված մոդելի պայմաններում տարածքային ցուցակում ընդգրկված բո­լոր թեկնածուները ընդգրկված են նաև տվյալ քաղաքական ուժի համապետական ցուցակում, այ­սինքն` Օրենսգրքով որդեգրվել է բաց և փակ ցուցակների համադրման գաղափարը, հետևա­բար անկախ այն հանգամանքից` կա տարածքային ընտրական ցուցակ, թե ոչ, տվյալ թեկ­նածուն ներկայացված է քաղաքական ուժի համապետական (համամասնական) ցուցա­կում: Վերոշարադրյալի համատեքստում` ամբողջությամբ սպառվում է նախագծին կից ներկա­յաց­ված հիմնավորման մեջ ներկայացված մտավախությունն առ այն, որ «նման համամաս­նա­կան ընտրական համակարգը էականորեն շեղված է մաքուր համամասնական համակարգից և հիմքում իրականում ընկած է թաքնված մեծամասնական համակարգը»:

Հարկ է նշել նաև, որ Օրենսգրքում ներդրված մոդելը բաց և փակ ցուցակների համա­դրում է, որը կիրառվում է ավելի քան 15 երկրներում:

Ինչպես նշվում է «Ընտրական իրավունքը և ընտրական վարչարարությունը Եվրո­պա­յում», զեկույցում (12 հունիսի 2016 թ.), «ընտրական համակարգի ընտրությունը պետք է կա­տար­վի ժողովրդավարության սկզբունքների հիման վրա, անկախ դրա՝ համամասնական, մեծա­մասնական կամ խառը լինելու հանգամանքից: Անհրաժեշտ է նշել, որ գոյություն չունի այն­պիսի «լավագույն» ընտրական համակարգ, որը հնարավոր լինի ներդնել աշխարհի բոլոր պե­տություններում: Ընտրական համակարգի նպատակահարմարությունը որոշվում է ելնելով այն հանգամանքից թե որքանով է այն արդարացի՝ հաշվի առնելով տեղական պայմաններն ու խնդիրները:»:

Խնդրո առարկա հարցի վերաբերյալ իրավական դիրքորոշում է հայտնել նաև ՄԻԵԴ-ը` արձանագրելով, որ «այս ոլորտում կանոնները տարբեր են` ելնելով յուրաքանչյուր պետու­թյա­նը ներհատուկ պատմական և քաղաքական գործոններից. Եվրոպայի խորհրդի անդամ բազ­մա­թիվ պետությունների ընտրական օրենսդրություններում առկա տարբեր իրավիճակները ցույց են տալիս հնարավոր տարբերակների բազմազանությունը: 1-ին արձանագրության 3-րդ հոդ­վածի կիրառման նպատակներով ցանկացած ընտրական օրենսդրություն պետք է գնա­հատ­վի կոնկրետ պետության քաղաքական զարգացման լույսի ներքո, հետևաբար մի համա­կար­գի համատեքստում անընդունելի առանձնահատկությունները կարող են արդարացված հա­մարվել մեկ այլ համակարգի համատեքստում»: (Py v. France, no. 66289/01, § 46, ECHR 2005 I):

Այս կամ այն ընտրական համակարգի ընտրության հարցին իր ՍԴՈ-1356 որոշման մեջ, հղում կատարելով Վենետիկի Հանձնաժողովի, ինչպես նաև քննարկման առարկա հարցի առնչու­թյամբ ՄԻԵԴ սկզբունքային մոտեցումներին, անդրադարձել է Հայաստանի Հանրա­պե­տու­թյան Սահմանադրական դատարանը: Մասնավորապես, Հայաստանի Հանրապետության Սահմանադրական դատարանը նշել է. «միջազգային իրավական վերոհիշյալ պրակտիկայի ուսում­նասիրությունից հետևում է, որ ընտրական գործընթացների (այդ թվում՝ հանրային իշ­խա­նության տեղական մարմինների ընտրությունների) վերաբերյալ կառուցակարգային բնույթի իրավակարգավորումներ նախատեսելիս անհրաժեշտ է առաջնորդվել հետևյալ սկզբունքներով ու չափորոշիչներով.

- ընտրական այս կամ այն համակարգի ընտրությունը պետք է կատարվի ժողովրդա­վա­րական հիմնական սկզբունքների հիման վրա՝ սահմանադրորեն թույլատրելի հայեցողական ազատության շրջանակներում, միաժամանակ ելնելով այն իրողությունից, որ գոյություն չունի միջազգայնորեն ընդունելի կիրառման ենթակա միասնական մոդել (ընտրական համակարգ),

- ընտրական այս կամ այն համակարգն ընտրելիս անհրաժեշտաբար պետք է հաշվի առնվեն տեղական պայմաններն ու առանձնահատկությունները, քաղաքական մշակույթի զար­գաց­ման աստիճանը,

- ընտրական այս կամ այն համակարգի ընտրությունը պետք է երաշխավորի ազատ, ար­դար, ողջամիտ պարբերականությամբ և գաղտնի քվեարկությամբ անցկացվող ընտրություն­ներ:»:

Ամփոփելով վերոգրյալը` Հայաստանի Հանրապետության կառավարությունը գտնում է, որ Օրենսգրքով ներդրված մոդելը համա­պա­տաս­խա­նում է միջազգային իրավական չա­փա­նիշ­նե­րին` լավագույնս ապահովելով օրենս­դիր մարմնում ընտրողի ներկայացվածության հնարա­վո­րությունը, և նկատի ունենալով, որ նախագծով առաջարկվող փոփոխությունների անհրաժեշտությունը բացա­կա­յում է, առաջարկում է գործող օրենսգիրքի քննարկվող հոդված­նե­րը թողնել անփոփոխ:

**ԵԶՐԱԿԱՑՈՒԹՅՈՒՆ**

**«Հայաստանի Հան­րապե­տու­թյան ընտրական օրենսգրքում փոփոխություններ կատարելու մասին» ՀՀ օրենքի նախագծի բյուջետային բնագավառում կարգավորման ազդեցության գնահատման վերաբերյալ**

 ՀՀ օրենքի վերոնշված նախագիծն ընդունվելու կամ չընդունվելու դեպքում, ՀՀ պե­տա­կան և համայնքների բյուջեների մուտքերի և ելքերի, ինչպես նաև բյուջետային բնագավառում քաղաքականության փոփոխմանը չի հանգեցնում:

* *

*ՆԱԽԱԳԻԾ*

*Պ-230-19.12.2017-ՊԻՄԻ-011/0*

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ
ՕՐԵՆՔԸ**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԸՆՏՐԱԿԱՆ ՕՐԵՆՍԳՐՔՈՒՄ ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ ՄԱՍԻՆ**

***Հոդված 1.*** Հայաստանի Հանրապետության 2016 թվականի մայիսի 25-ի ընտրական օրենս­գրքի (այսուհետ` Օրենսգիրք) 59-րդ հոդվածի 7-րդ մասը շարադրել նոր խմբագրությամբ.

« 7. Ազգային ժողովի ընտրությունների ժամանակ քվեաթերթիկները տպագրելուց հետո ընտ­րու­­թյուններին մասնակցող կուսակցության ընտրական ցուցակի գրանցումն անվավեր կամ ու­ժը կորցրած ճանաչվելու դեպքում այդ կուսակցության քվեաթերթիկները Կենտրոնական ընտ­րական հանձնաժողովի սահմանած կարգով հանվում են քվեարկությունից և մարվում են:»:

***Հոդված 2.*** Օրենսգրքի 61-րդ հոդվածի 5-րդ մասից հանել «համապետական և տվյալ տա­րած­քի տարածքային» բառերը:

***Հոդված 3.*** Օրենսգրքի 67-րդ հոդվածի 3-րդ մասը շարադրել նոր խմբագրությամբ.

«3.Ազգային ժողովի ընտրությունների ժամանակ ընտրողն ընտրություններին մասնակցող կու­սակ­­ցություններից որևէ մեկին ընտրում է այդ կուսակցության քվեաթերթիկը քվեար­կու­թյան ծրա­րի մեջ դնելու միջոցով: Քվեաթերթիկը քվեարկության ծրարի մեջ դրվում է առանց ծալելու: Չօգտագործված քվեաթերթիկները գցվում են քվեարկության խցիկում տեղադրված առանձին տուփի մեջ:»:

***Հոդված 4.*** Օրենսգրքի 68-րդ հոդվածի 3-րդ մասը շարադրել նոր  խմբագրությամբ.

«3. Հանձնաժողովի նախագահը բացում է քվեատուփը, քվեատուփից հանում քվեարկության մեկ ծրար, ցուցադրում այնպես, որ այն տեսանելի լինի ներկաների համար, և քվեարկության ծրարից հանում է քվեաթերթիկը:

Ազգային ժողովի ընտրությունների ժամանակ հանձնաժողովի նախագահը հայտարարում է քվե­­ա­թեր­թիկի սահմանված կամ չսահմանված նմուշի լինելու մասին, վավեր կամ անվավեր լի­նե­­լու մասին, վավեր քվեաթերթիկի դեպքում հայտարարում է ընտրություններին մասնակցող կու­­սակցության անվանումը, որի օգտին է քվեաթերթիկը: Այն ցուցադրվում է այնպես, որ տե­սա­նելի լինի ներկաների համար: Պահանջի դեպքում քվեաթերթիկը փոխանցվում է հանձ­նա­ժո­ղովի մյուս անդամներին: Հանձնաժողովի նախագահի հայտարարությանը համաձայն չլի­նե­լու դեպքում հանձնաժողովի անդամը ներկայացնում է առարկություն: Առարկության դեպքում քվե­արկության է դրվում հանձնաժողովի անդամի առաջարկությունը, և առարկության ընդուն­ման մասին որոշմանը համապատասխան, իսկ առարկությունը չընդունվելու կամ առար­կու­թյուն չլինելու դեպքում՝ հանձնաժողովի նախագահի հայտարարության համաձայն, քվե­ա­թեր­թի­կը դրվում է համապատասխան կուսակցության օգտին քվեարկած քվեաթերթիկների փա­թե­թի մեջ: Այս գործողությունը կրկնվում է քվեատուփում առկա բոլոր ծրարների համար:

Ընտրություններին մասնակցող յուրաքանչյուր կուսակցության օգտին քվեարկված քվեաթեր­թիկ­ները և անվավեր քվեաթերթիկները տեսակավորվում են առանձին-առանձին:

Քվեաթերթիկներն ըստ ընտրություններին մասնակցող յուրաքանչյուր կուսակցության օգտին քվե­արկված քվեաթերթիկների տեսակավորելուց և հաշվարկելուց հետո ստացված թվերը բարձ­րաձայն հայտարարվում և գրանցվում են տեղամասային ընտրական հանձնաժողովի գրանցամատյանում:

Ընտրություններին մասնակցող բոլոր կուսակցությունների քվեաթերթիկները տեսակա­վորե­լուց հետո ընտրություններին մասնակցող յուրաքանչյուր կուսակցության կողմ քվեարկած քվեաթերթիկները փաթեթավորվում են միասին:»:

***Հոդված 5.*** Օրենսգրքի 71-րդ հոդվածի՝

1) 1-ին մասի 11-րդ կետից հանել «Ազգային ժողովի ընտրությունների ժամանակ կուսակ­ցու­թյան տարածքային ընտրական ցուցակում ընդգրկված յուրաքանչյուր թեկնածուին կողմ քվեարկ­ված քվեաթերթիկների թիվը.» նախադասությունը:

2) 8-րդ մասի 2-րդ պարբերություններից հանել «(առանց տարածքային ընտրական ցուցակ­նե­րում ընդգրկված թեկնածուների տվյալների)» բառերը:

***Հոդված 6.*** Օրենսգրքի 75-րդ հոդվածի՝

1) 1-ին մասի 2-րդ պարբերությունը շարադրել նոր խմբագրությամբ. «Ազգային ժողովի ընտրու­թյուն­ների քվեարկության նախնական արդյունքները պաշտոնապես հրապարակվում են հան­րա­յին ռադիոյի և հանրային հեռուստատեսության ուղիղ եթերով: Նախնական արդյունքներն ուղիղ եթերով հրապարակելիս ընտրություններին մասնակցող կուսակցությունների՝ ըստ ընտրական տարածքների կողմ քվեարկված քվեաթերթիկների թիվը չեն հրապարակվում:»:

2) 4-րդ մասի  հանել 12-րդ կետը ուժը կորցրած ճանաչել «ըստ ընտրական տարածքների ընտ­րու­թյուններին մասնակցող կուսակցությունների տարածքային ընտրական ցուցակում ընդգրկ­ված յուրաքանչյուր թեկնածուին կողմ քվեարկված քվեաթերթիկների թիվը` Ազգային ժողովի ընտրությունների դեպքում.»:

***Հոդված 7.*** Օրենսգրքի   77-րդ հոդվածի 1-ին մասը շարադրել նոր խմբագրությամբ.

«1.Ազգային ժողովի ընտրություններն անցկացվում են համամասնական ընտրակարգով, Հան­րա­պետության ողջ տարածքն ընդգրկող մեկ բազմամանդատ ընտրատարածքից` կուսակ­ցությունների ընտրական ցուցակով առաջադրված պատգամավորի թեկնածուների թվից:»:

***Հոդված 8.*** Օրենսգրքի 83-րդ հոդվածը շարադրել նոր խմբագրությամբ.

«Հոդված 83.Կուսակցության (կուսակցությունների դաշինքների) ընտրական ցուցակը

1.Ընտրություններին մասնակցող յուրաքանչյուր կուսակցություն (կուսակցությունների դաշինք) առա­ջադրում է թեկնածուների ընտրական ցուցակ, որը կարող է բաղկացած լինել երկու մա­սից:

2. Կուսակցությունների դաշինքի ընտրական ցուցակը կազմվում է դաշինքում ընդգրկված կու­սակ­ցություններից յուրաքանչյուրի ներկայացրած ընտրական ցուցակից:

3. Կուսակցության, կուսակցությունների դաշինքի և դաշինքում ընդգրկված կուսակցություն­նե­րից յուրաքանչյուրի ընտրական ցուցակի առաջին մասում առաջին համարից սկսած՝ ցանկա­ցած ամբողջ թվով եռյակներում (1-3, 1-6, 1-9 և այդպես շարունակ` մինչև ցուցակի ավարտը) յուրաքանչյուր սեռի ներկայացուցիչների թիվը չպետք է գերազանցի 70 տոկոսը: Կու­սակ­ցու­թյան (կուսակցությունների դաշինքի)  ընտրական ցուցակի առաջին մասում ընդգրկվում է ոչ պակաս, քան 80, և ոչ ավելի, քան 300 թեկնածու: Կուսակցության (կուսակ­ցու­թյունների դա­շին­քի) ընտրական ցուցակի առաջին մասում կարող են ընդգրկվել նաև այդ կուսակցության (դա­շինքի անդամ կուսակցություններից որևէ մեկի) անդամ չհանդիսացող անձինք, որոնց թի­վը չի կարող գերազանցել ընտրական ցուցակի առաջին մասում ընդգրկված թեկնածուների ընդ­հանուր թվի 30 տոկոսը:

4.  Ընտրական ցուցակը կարող է ունենալ երկրորդ մաս, որում, սույն հոդվածի 5-րդ մասին համապատասխան, կարող են ընդգրկվել ընտրություններին նախորդող վերջին մարդահա­մա­րի տվյալներով առավել մեծ թվով մշտական բնակչություն ունեցող առաջին չորս ազգային փոքրամասնությունների ներկայացուցիչներ: Ընտրական ցուցակի երկրորդ մասում ընդգրկ­ված ազգային փոքրամասնության ներկայացուցիչ պատգամավորի թեկնածուն կարող է ընդգրկվել նաև ընտրական ցուցակի առաջին մասում:

5. Կուսակցության (կուսակցությունների դաշինքի)  ընտրական ցուցակի երկրորդ մասն ունի 4 բաժին: Յուրաքանչյուր բաժնում համապատասխան ազգային փոքրամասնությունից կարող է ընդգրկվել մինչև 4 ներկայացուցիչ: Որևէ բաժնում ազգային փոքրամասնության ներկայա­ցու­ցիչ չընդգրկելու դեպքում համապատասխան բաժինը չի լրացվում:

Ընտրական ցուցակի երկրորդ մասի 1-ին բաժնում 1-ից սկսած հերթական թվագրմամբ նշվում են ամենամեծ թվով մշտական բնակչություն ունեցող ազգային փոքրամասնության ներկա­յա­ցու­ցիչ պատգամավորի թեկնածուների տվյալները, 2-րդ բաժնում 1-ից սկսած հերթական թվա­գրմամբ նշվում են թվով երկրորդ ամենամեծ մշտական բնակչություն ունեցող ազգային փոք­րա­մասնության ներկայացուցիչ պատգամավորի թեկնածուների տվյալները, 3-րդ բաժնում 1-ից սկսած հերթական թվագրմամբ նշվում են թվով երրորդ ամենամեծ մշտական բնակչություն ունե­ցող ազգային փոքրամասնության ներկայացուցիչ պատգամավորի թեկնածուների տվյալ­նե­րը, 4-րդ բաժնում 1-ից սկսած հերթական թվագրմամբ նշվում են թվով չորրորդ ամենամեծ մշտա­կան բնակչություն ունեցող ազգային փոքրամասնության ներկայացուցիչ պատգամավորի թեկ­նածուների տվյալները:

6. Կուսակցության (կուսակցությունների դաշինքի)  ընտրական ցուցակի առաջին և երկրորդ մասերում համարակալմամբ նշվում են պատգամավորի թեկնածուների ազգանունը, անունը, հայ­րանունը, ծննդյան ամսաթիվը, սեռը, կուսակցական պատկանելությունը, անձը հաստատող փաստաթղթի համարը, հաշվառման վայրը, աշխատանքի վայրը և պաշտոնը (զբաղմունքը):

7. Կուսակցության (կուսակցությունների դաշինքի) ընտրական ցուցակները հաստատվում և առա­ջադրվում են կուսակցության մշտական գործող ղեկավար մարմնի որոշմամբ (դաշինքի ան­դամ կուսակցությունների մշտական գործող ղեկավար մարմինների որոշումնե­րով): Ընտ­րա­կան ցուցակների բոլոր էջերը կնքում և ստորագրում է կուսակցության (դաշինքի անդամ կուսակցությունների) իրավասու անձը:

8. Կուսակցությունների դաշինքից որևէ կուսակցության դուրս գալու դեպքում կուսակ­ցություն­նե­րի դաշինքի ընտրական ցուցակներից Կենտրոնական ընտրական հանձնաժողովի սահ­մա­նած կարգով հանվում են այդ կուսակցության ընտրական ցուցակով ներկայացրած պատգա­մա­վորի թեկնածուները:»:

***Հոդված 9.*** Օրենսգրքի 84-րդ հոդվածի՝

1)   2-րդ մասի 2-րդ կետը շարադրել նոր խմբագրությամբ.

«2) կուսակցության մշտական գործող ղեկավար մարմնի որոշումը (դաշինքի անդամ կուսակ­ցությունների մշտապես գործող ղեկավար մարմինների որոշումները)? ընտրական ցուցակը հաս­տատելու և առաջադրելու վերաբերյալ.»:

2)  2-րդ մասի 3-րդ կետը շարադրել նոր խմբագրությամբ. «3) ընտրական ցուցակը.»:

3) 2-րդ մասի 4-րդ կետում «ցուցակներում» բառը փոխարինել «ցուցակում» բառով:

4)  2-րդ մասի 5 -րդ կետում « համապետական» բառը փոխարինել «ընտրական» բառով:

5) 2-րդ մասի 7-րդ կետում «ցուցակներում» բառը փոխարինել «ցուցակում» բառով:

6)  2-րդ մասի 9-րդ կետում «ցուցակներում» բառը փոխարինել «ցուցակում» բառով:

7)  6-րդ մասում «ցուցակները» բառը փոխարինել  «ցուցակը»  բառով:

8) 7-րդ մասում «ցուցակները» բառը փոխարինել  «ցուցակը»  բառով:

***Հոդված 10.*** Օրենսգրքի 85-րդ հոդվածի՝

1) 1-ին մասից հանել    «Կուսակցության ընտրական ցուցակը գրանցելու դեպքում գրանցված են համարվում նաև տարածքային ընտրական ցուցակները:» նախադասությունը:

2)   3-րդ մասից հանել «համապետական և տարածքային» բառերը:

3)  3-րդ մասում «ցուցակների» բառը փոխարինել  «ցուցակի»  բառով:

***Հոդված 11.*** Օրենսգրքի 86-րդ հոդվածի՝

1) վերնագիրը շարադրել նոր խմբագրությամբ. «Կուսակցության (կուսակցության դաշինքների)ընտրական ցուցակում ընդգրկված թեկնածուի գրանցումը մերժելը»:

2) 1-ին մասը շարադրել նոր խմբագրությամբ «1.Կուսակցության (կուսակցությունների դաշինքի)  ընտրական  ցուցակի գրանցումը մերժելու հիմքերի առկայության դեպքում մերժվում է տվյալ կուսակցության (կուսակցությունների դաշինքի) ընտրական ցուցակի գրանցումը:»:

3)  2-րդ  մասի 2-րդ կետը ուժը կորցրած ճանաչել «2) սահմանված կարգով չեն ներկայացվել տարածքային ընտրական ցուցակներ բոլոր ընտրական տարածքների համար.»

4)    2-րդ մասի 3-րդ կետը շարադրել նոր  խմբագրությամբ. «3)   ընտրական ցուցակը  չի համա­պատասխանում սույն օրենսգրքի 83-րդ հոդվածով սահմանված պահանջներին: Սույն օրենսգրքի 83-րդ հոդվածով սահմանված պահանջներին չհամապատասխանելու հիմքով ընտրական ցուցակի գրանցումը չի մերժվում, եթե անհամապատասխանությունը պայմանավորված է այնպիսի հանգամանքով, որը ծագել է առաջադրումից հետո:»:

5)  4-րդ մասի  2-րդ պարբերությունը շարադրել նոր խմբագրությամբ.  «Թեկնածուի գրանցումը մերժելու դեպքում թեկնածուն Կենտրոնական ընտրական հանձնաժողովի սահմանած կարգով հանվում է ընտրական ցուցակից:»
6) 5-րդ մասում   «ցուցակներում»  բառը փոխարինել «ցուցակում» բառով:

***Հոդված 12.*** Oրենսգրքի 87-րդ հոդվածի՝

1) 2-րդ մասը շարադրել նոր խմբագրությամբ. «2.Կուսակցության ընտրական ցուցակում ընդգրկված թեկնածուի գրանցումն ուժը կորցրած կամ անվավեր ճանաչելու հետևանքով կուսակցության ընտրական ցուցակի գրանցումն անվավեր չի ճանաչվում, եթե անգամ խախտվում են սույն օրենսգրքի 83-րդ հոդվածի 3-րդ և 7-րդ  մասերով սահմանված պահանջները:»:

2) 3-րդ մասի 2-րդ պարբերությունը շարադրել նոր խմբագրությամբ. «Ընտրական ցուցակներում ընդգրկված թեկնածուի գրանցումն անվավեր ճանաչվելու դեպքում թեկնածուն Կենտրոնական ընտրական հանձնաժողովի սահմանած կարգով հանվում է  ընտրական ցուցակից:»:

3) 4-րդ մասը շարադրել նոր խմբագրությամբ. «Կուսակցության (կուսակցությունների դաշինքի)  ընտրական ցուցակում ընդգրկված թեկնածուի գրանցումն անվավեր է ճանաչվում Կենտրոնական ընտրական հանձնաժողովի անդամների ընդհանուր թվի ձայների առնվազն 2/3-ով ընդունված որոշմամբ:»:

***Հոդված 13.*** Օրենսգրքի 88-րդ հոդվածի՝

1)վերնագիրը շարադրել նոր խմբագրությամբ.«Կուսակցության (կուսակցությունների դաշինքի) ընտրական ցուցակում ընդգրկված թեկնածուի գրանցումն ուժը կորցրած ճանաչելը»:

2)  1-ին մասի  5-րդ կետը ուժը կորցրած ճանաչել «5) կուսակցության (կուսակցությունների դաշինքի) ներկայացրած առնվազն 5 տարածքային ընտրական ցուցակներից յուրաքանչյուրում թեկնածուների թիվը նվազում է 2-ից:»:

3)  3-րդ  մասում «ցուցակներում» բառը փոխարինել «ցուցակում» բառով:

4)  4-րդ մասում «ցուցակներում» բառը փոխարինել «ցուցակում» բառով:

5)  4-րդ մասի 2-րդ պարբերությունը շարադրել նոր խմբագրությամբ. «Ընտրական ցուցակներում ընդգրկված թեկնածուի գրանցումն ուժը կորցրած ճանաչվելու դեպքում թեկնածուն Կենտրոնական ընտրական հանձնաժողովի սահմանած կարգով հանվում է ընտրական ցուցակից:»:

***Հոդված 14.*** Օրենսգրքի 89-րդ հոդվածի`

1) վերնագրում, 1-ին և 2-րդ մասերում «ցուցակներում» բառը փոխարինել «ցուցակում» բառով:

***Հոդված 15.*** Օրենսգրքի 90-րդ հոդվածի`

1)  3-րդ մասի 2-րդ պարբերությունը շարադրել նոր խմբագրությամբ.

«Պատգամավորի թեկնածուի կողմից ինքնաբացարկի մասին դիմում ներկայացվելու դեպքում թեկնածուն հանվում է կուսակցության (կուսակցությունների դաշինքի) ընտրական ցուցակից:»:

2)  3-րդ մասի 3-րդ պարբերություն շարադրել նոր խմբագրությամբ.

«Կուսակցության (կուսակցությունների դաշինքի) ընտրական ցուցակում ընդգրկված թեկնածուի անունը, ազգանունն ընտրական ցուցակից հանվում է Կենտրոնական ընտրական հանձնաժողովի սահմանած կարգով:»:

***Հոդված 16.*** Օրենսգրքի 91-րդ հոդվածի 1-ին մասում «ցուցակներում» բառերը փոխարինել «ցուցակում» բառով:

***Հոդված 17.*** Օրենսգրքի 94-րդ հոդվածի 1-ին մասը  շարադրել նոր խմբագրությամբ.

«1.Ազգային ժողովի ընտրություններին մասնակցող յուրաքանչյուր կուսակցության համար տպագրվում են միևնույն չափերի առանձին քվեաթերթիկներ: Ընտրություններին մասնակցող յուրաքանչյուր կուսակցության քվեաթերթիկն իր ձախ և աջ կողային հատվածներում պետք է ունենա ուղղահայաց առանցքի համեմատ այդ կուսակցության համարին համապատասխան սիմետրիկ նշում` սև գույնով, այնպես, որ տրցակի կողային հատվածից նայելիս հնարավոր լինի տարբերել այդ տրցակում այլ կուսակցության քվեաթերթիկի առկայությունը:

Ազգային ժողովի ընտրությունների քվեաթերթիկում նշվում են ընտրություններին մասնակցող կուսակցության անվանումը, կուսակցությանը տրված համարը, ինչպես նաև  ընտրական ցուցակի առաջին երեք թեկնածուների ազգանունները, անունները և հայրանունները:»:

Հոդված 18.Օրենսգրքի 95-րդ հոդվածը` շարադրել նոր խմբագրությամբ.

«1. Կենտրոնական ընտրական հանձնաժողովը սույն օրենսգրքի 75-րդ հոդվածով սահմանված կարգով և ժամկետում ամփոփում է ընտրությունների արդյունքները և ընդունում հետևյալ որոշումներից մեկը.

1) Ազգային ժողով ընտրվելու և մանդատների բաշխման մասին.

2) Ազգային ժողովի պատգամավորների մանդատների նախնական բաշխման մասին.

3) առանձին ընտրական տեղամասերում վերաքվեարկություն նշանակելու մասին.

4) Ազգային ժողովի ընտրություններն անվավեր ճանաչելու և ընտրությունների վերաքվեարկություն նշանակելու մասին.

5) Ազգային ժողովի ընտրությունների վերաքվեարկությունն անվավեր ճանաչելու մասին: Այդ դեպքում Հանրապետության նախագահը նշանակում է Ազգային ժողովի նոր հերթական ընտրություն:

2. Սույն հոդվածի 1-ին մասի 3-րդ, 4-րդ և 5-րդ կետերով նախատեսված որոշումները կենտրոնական հանձնաժողովն ընդունում է 101-րդ հոդվածով նախատեսված դեպքերում:

3. Եթե Կենտրոնական ընտրական հանձնաժողովը չի ընդունել սույն հոդվածի 1-ին մասի 3-րդ, 4-րդ և 5-րդ կետերով նախատեսված որոշումներից որևէ մեկը, ապա`

1) Ազգային ժողով ընտրվելու և մանդատների բաշխման մասին որոշում ընդունվում է, եթե ընտ­րության արդյունքում ընտրություններին մասնակցող կուսակցություններից (կուսակցու­թյուն­ների դաշինքից) մեկը սույն հոդվածի 4-7-րդ մասերի հերթական կիրառման արդյունքում ստա­ցել է սույն հոդվածի 4-7-րդ մասերով բաշխված մանդատների ընդհանուր թվի մեծամասնու­թյունը.

2) Ազգային ժողովի պատգամավորների մանդատների նախնական բաշխման մասին որոշում ընդունվում է, եթե ընտրություններին մասնակցող կուսակցություններից (կուսակցությունների դաշինքից) ոչ մեկը սույն հոդվածի 4-7-րդ մասերի հերթական կիրառման արդյունքում չի ստա­ցել սույն հոդվածի 4-7-րդ մասերով բաշխված մանդատների ընդհանուր թվի մեծամասնու­թյու­նը: Սույն օրենսգրքի 96-98-րդ հոդվածներին համապատասխան` որոշ կուսակցություններին (կուսակցությունների դաշինքներին) լրացուցիչ մանդատներ բաշխելու դեպքում մյուս կուսակ­ցու­թյունները (կուսակցությունների դաշինքները) պահպանում են նախնական բաշխման արդյունքում իրենց հասանելիք մանդատները:

4. Ազգային ժողովի մանդատները բաշխվում են այն կուսակցությունների (կուսակցությունների դաշինքների) ընտրական ցուցակների միջև, որոնք ստացել են կողմ քվեարկված քվեաթեր­թիկ­ների ընդհանուր թվի և անճշտությունների թվի գումարի` կուսակցության դեպքում` 5, իսկ կու­սակցությունների դաշինքի դեպքում` 7 տոկոս կողմ քվեարկված քվեաթերթիկներ: Եթե կողմ քվեարկված քվեաթերթիկների ընդհանուր թվի և անճշտությունների թվի գումարի առ­նվազն 5 (7) տոկոս կողմ քվեարկված քվեաթերթիկներ ստացել են 3-ից պակաս կուսակ­ցու­թյուն (կուսակցությունների դաշինք), ապա մանդատների բաշխմանը մասնակցում են առավե­լագույն կողմ քվեարկված քվեաթերթիկներ ստացած 3 կուսակցությունները և կուսակցություն­ների դաշինքները:

5. Ազգային ժողովի մանդատները բաշխվում են կուսակցությունների (կուսակցությունների դա­շինք­ների) միջև` նրանցից յուրաքանչյուրին կողմ քվեարկված քվեաթերթիկների թվին համա­մաս­նորեն: Յուրաքանչյուր կուսակցության (կուսակցությունների դաշինքի) հասանելիք ման­դատ­ների թվի հաշվարկը կատարվում է հետևյալ կերպ. յուրաքանչյուր կուսակցությանը (կու­սակ­ցությունների դաշինքին) կողմ քվեարկված քվեաթերթիկների թիվը բազմապատկվում է 101-ով, արդյունքը բաժանվում է արգելապատնեշը հաղթահարած կուսակցություններին (կու­սակ­ցությունների դաշինքին) կողմ քվեարկված քվեաթերթիկների ընդհանուր թվի վրա, և առանձնացվում են ամբողջ թվերը, որոնք յուրաքանչյուր կուսակցության (կուսակցությունների դաշինքի) հասանելիք մանդատների թվերն են:

6. Մինչև 101 մանդատ մնացած մանդատները կուսակցությունների (կուսակցությունների դա­շինք­ների) միջև բաշխվում են ըստ մնացորդների մեծության հերթականության` յուրաքանչյու­րին մեկական մանդատ սկզբունքով: Մնացորդների մեծության հավասարության դեպքում վի­ճար­կվող մանդատը տրվում է այն կուսակցությանը (կուսակցությունների դաշինքին), որին կողմ քվեարկված քվեաթերթիկների թիվն ամենամեծն է, իսկ դրանց հավասարության դեպքում մանդատը տրվում է վիճակահանությամբ:

7. Պատգամավորների 4 մանդատ բաշխվում է ազգային փոքրամասնության ներկա­յացուցիչ­նե­րի միջև` ընտրություններին նախորդող վերջին մարդահամարի տվյալներով առավել մեծ թվով մշտական բնակչություն ունեցող առաջին չորս ազգային փոքրամասնություններից յուրաքանչյուրին` մեկ մանդատ սկզբունքով: Այդ նպատակով մանդատները բաշխվում են արգելապատնեշը հաղթահարած կուսակցությունների (կուսակցությունների դաշինքների) միջև` ըստ յուրաքանչյուր մանդատի համար ստացված գործակցի, որը հաշվարկվում է հետևյալ բանաձևով.

|  |  |
| --- | --- |
| Գկ =   | Ամ\_\_\_\_ Մփ + 1  |

որտեղ`

Գկ -ն կուսակցության (կուսակցությունների դաշինքի) գործակիցն է,

Ամ -ն կուսակցության (կուսակցությունների դաշինքին) ցուցակի առաջին մասից հասած մանդատների թիվն է,

Մփ -ն հերթական մանդատի համար կուսակցության (կուսակցությունների դաշինքի) գործակիցը հաշվելիս ազգային փոքրամասնության ներկայացուցիչների չորս մանդատներից կուսակցությանը (կուսակցությունների դաշինքին) արդեն բաժին հասած ընդհանուր թիվն է:

Ազգային փոքրամասնության ներկայացուցիչների մանդատները կուսակցությունների (կուսակ­ցու­թյունների դաշինքների) միջև բաշխվում են ըստ գործակիցների նվազման հերթա­կա­նության: Հավասար գործակիցների դեպքում մանդատը բաշխվում է վիճակահանությամբ:

Ազգային փոքրամասնությունների ներկայացուցիչների մանդատները բաշխելիս կուսակ­ցու­թյու­նը (կուսակցությունների դաշինքը) մանդատը տրամադրում է իր ցուցակի դեռևս մանդատ չունե­ցող առավել փոքր հերթական համար ունեցող ազգային փոքրամասնությանը: Եթե այդ­պիսին չկա կուսակցության (կուսակցությունների դաշինքի) ընտրական ցուցակի երկրորդ մասում, ապա բաշխման հերթը փոխանցվում է մեծությամբ հաջորդ գործակից ունեցող կուսակցությանը (կուսակցությունների դաշինքին): Եթե նման գործընթացում այլևս հնարավոր չէ բաշխել ազգային փոքրամասնությունների ներկայացուցիչների մանդատ, ապա համապատասխան մանդատը մնում է թափուր:»:

***Հոդված 19.*** Օրենսգրքի 96-րդ հոդվածի`

1) 1-ին և 2-րդ մասերում  «4-9-րդ» թվերը փոխարինել «4-7-րդ» թվերով:

2) 3-րդ մասը ուժը կորցրած ճանաչել «3.Սույն հոդվածով սահմանված լրացուցիչ մանդատների բաշխումը հանրապետական և տարածքային ընտրական ցուցակների, ինչպես նաև ընտ­րա­կան տարածքների միջև կատարվում է այնպես, որ կուսակցության հասանելիք մանդատների բաշխման համար պահպանվեն սույն օրենսգրքի 95-րդ հոդվածի 7-րդ մասի կանոնները:»:

***Հոդված 20.*** Օրենսգրքի 97-րդ հոդվածի`

1)  1-ին և 3-րդ մասերում  «4-9-րդ» թվերը փոխարինել «4-7-րդ» թվերով:

2) 3-րդ մասի 2-րդ պարբերությունը շարադրել նոր խմբագրությամբ.  «Լրացուցիչ մանդատ­նե­րը բաշխվում են կոալիցիայի անդամ կուսակցությունների (կուսակցությունների դաշինքների) միջև` նրանցից յուրաքանչյուրին կողմ քվեարկված քվեաթերթիկների թվին համամասնորեն: Յուրաքանչյուր կուսակցության (կուսակցությունների դաշինքի) հասանելիք մանդատների թվի հաշվարկը կատարվում է հետևյալ կերպ. յուրաքանչյուր կուսակցությանը (կուսակցությունների դաշինքին) կողմ քվեարկված քվեաթերթիկների թիվը բազմապատկվում է լրացուցիչ մանդատ­նե­րի թվով, արդյունքը բաժանվում է կոալիցիայի անդամ կուսակցություններին (կուսակցու­թյուն­ների դաշինքներին) կողմ քվեարկված քվեաթերթիկների ընդհանուր թվի վրա, և առանձ­նաց­վում են ամբողջ թվերը, որոնք յուրաքանչյուր կուսակցության (կուսակցությունների դա­շին­քի) հասանելիք լրացուցիչ մանդատների թվերն են: Մնացած մանդատները կուսակցություն­նե­րի (կուսակցությունների դաշինքների) միջև բաշխվում են ըստ մնացորդների մեծության հեր­թա­կանության` յուրաքանչյուրին մեկական մանդատ սկզբունքով: Մնացորդների մեծության հա­վասարության դեպքում վիճարկվող մանդատը տրվում է այն կուսակցությանը (կուսակցու­թյուն­ների դաշինքին), որին կողմ քվեարկված քվեաթերթիկների թիվն ամենամեծն է, իսկ դրանց հավասարության դեպքում մանդատը տրվում է վիճակահանությամբ: Սույն մասով նախատեսված դեպքում Կենտրոնական ընտրական հանձնաժողովը նաև որոշում է կայաց­նում լրացուցիչ մանդատներ հատկացնելու մասի:»:

***Հոդված 21.*** Օրենսգրքի 98-րդ հոդվածի`

1) 4-րդ, 5-րդ, և 6-րդ մասերում «4-9-րդ» թվերը փոխարինել «4-7-րդ» թվերով:

2)  6-րդ մասում «և 3-րդ մասերով» բառերը և թիվը փոխարինել «մասով» բառով:

***Հոդված 22.*** Օրենսգրքի 100-րդ հոդվածը շարադրել նոր խմբագրությամբ.

«Հոդված 100. Մանդատների տրամադրումը պատգամավորներին

1. Կուսակցության ընտրական ցուցակում ընդգրկված թեկնածուներին մանդատների տրա­մադրումն իրականացվում է Կենտրոնական ընտրական հանձնաժողովի արձանագրությամբ` գրանցելով ընտրական ցուցակից  ընտրված Ազգային ժողովի պատգամավորներին:

2. Առաջին հերթին մանդատները սույն օրենսգրքի 95-րդ հոդվածի 7-րդ մասով սահմանված կարգով տրամադրվում են ազգային փոքրամասնությունների ներկայացուցիչներին:

Երկրորդ հերթին մանդատները տրամադրվում են կուսակցության  ընտրական ցուցակի առա­ջին մասի թեկնածուներին` ըստ հերթականության: Եթե դրա արդյունքում կուսակցության բո­լոր մանդատները բաժին են հասնում նույն սեռի ներկայացուցիչներին, ապա վերջին թեկնա­ծուն իր մանդատը զիջում է  ընտրական ցուցակի առաջին մասի` չներկայացված սեռի նվա­զա­գույն համարով թեկնածուին, եթե կա: Եթե կուսակցության  ընտրական ցուցակի առաջին մասում ընդգրկված թեկնածուների թիվը փոքր է հասանելիք մանդատների թվից, ապա համապատասխան մանդատները մնում են թափուր:

Ընտրական ցուցակի առաջին մասից մանդատից հրաժարված կամ պատգամավոր ընտրված և լիազորությունները վաղաժամկետ դադարած պատգամավորի մանդատը Կենտրոնական ընտ­րական հանձնաժողովի արձանագրությամբ այդ մասին հանձնաժողովին իրազեկելուց հետո` մեկշաբաթյա ժամկետում, տրվում է այդ կուսակցության ընտրական ցուցակի առաջին մասի հերթական հաջորդ թեկնածուին, իսկ եթե դրա արդյունքում տվյալ խմբակցության որևէ սեռի ներկայացուցիչների թիվը նվազում է և արդյունքում ցածր է լինելու 25 տոկոսից, ապա տրվում է այդ կուսակցության  ընտրական ցուցակի առաջին մասի նվազ ներկայացված սեռի հաջորդ թեկնածուին, եթե կա:

Եթե ընտրական ցուցակի առաջին մասում այլ թեկնածու չկա, ապա մանդատը մնում է թա­փուր:

Ընտրական ցուցակի երկրորդ մասից մանդատից հրաժարված կամ պատգամավոր ընտրված և լիազորությունները վաղաժամկետ դադարած պատգամավորի մանդատը Կենտրոնական ընտ­­րական հանձնաժողովի արձանագրությամբ այդ մասին հանձնաժողովին իրազեկելուց հե­տո` մեկշաբաթյա ժամկետում, տրվում է այդ կուսակցության ընտրական ցուցակի երկրորդ մա­սի նույն ազգային փոքրամասնության ցուցակում նվազագույն համար ունեցող թեկնածուին, իսկ այդպիսին չլինելու դեպքում մանդատը մնում է թափուր:

3. Կուսակցության ընտրական ցուցակում ընդգրկված անձանց կողմից ներկայացված ինքնա­բա­ցարկի կամ մանդատից հրաժարվելու դիմումները վավերացվում են նոտարական կարգով, կամ համապատասխան դիմումը անձը հաստատում է Կենտրոնական ընտրական հանձ­նաժո­ղովի նիստում:

Ինքնաբացարկի մասին դիմում ներկայացնելու դեպքում քաղաքացու անունը, ազգանունը հան­վում են ընտրական ցուցակի առաջին և երկրորդ մասերից Կենտրոնական ընտրական հանձնաժողովի սահմանած կարգով:»:

***Հոդված 22.*** Օրենսգրքի 144-րդ հոդվածի 14-րդ և 15-րդ մասերը ուժը կորցրած ճանաչել Ազ­գա­յին ժողովի հերթական կամ արտահերթ ընտրություններ նշանակելու մասին Հան­րապետու­թյան նախագահի հրամանագիրը ուժի մեջ մտնելու պահից:

***Հոդված 23.*** Սույն օրենքը ուժի մեջ է մտնում Ազգային ժողովի հերթական կամ արտահերթ ընտ­րու­թյուններ նշանակելու մասին Հանրապետության նախագահի հրամանագիրը ուժի մեջ մտնելու պահից:

**ՀԻՄՆԱՎՈՐՈՒՄ**

**«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԸՆՏՐԱԿԱՆ ՕՐԵՆՍԳԻՐՔ» ՀԱՆՐԱՊԵՏՈՒԹՅԱՆ ՍԱՀՄԱՆԱԴՐԱԿԱՆ ՕՐԵՆՔՈՒՄ ՓՈՓՈԽՈՒԹՅՈՒՆՆԵՐ  ԿԱՏԱՐԵԼՈՒ ԱՆՀՐԱԺԵՇՏՈՒԹՅԱՆ ՄԱՍԻՆ ՆԱԽԱԳԾԻ ՎԵՐԱԲԵՐՅԱԼ**

**Ընթացիկ իրավիճակը և առկա խնդիրները**

Գործող ընտրական օրենսգրքով սահմանված դրույթների համաձայն` 101 պատգամավորներ ընտրվում են երկաստիճան համամասնական համակարգով` կուսակցական ցուցակներով ու 13 ընտրական տարածքների ցուցակներով: Քվեաթերթիկը ներառում է կուսակցության համա­մաս­­­նական ցուցակը և տվյալ ընտրական տարածքի ցուցակը: Տարածքային ցուցակի թեկնա­ծու­­ները պետք է լինեն նաև համամասնական ցուցակում, իսկ ընտրողը կարող է որևէ կուսակ­ցու­թյան ցուցակն ընտրելուց բացի նախընտրություն տալ տարածքային ցուցակում ընդգրկված թեկնածուներից մեկին, ուստի նման համամասնական ընտրական համակարգը էականորեն շեղ­ված է մաքուր համամասնական ընտրակարգից և հիմքում իրականում ընկած է թաքն­ված մեծամասնական ընտրակարգը: 2017 թվականի  Ազգային ժողովի  ընտրությունները ցույց տվեցին, որ նման ընտրական համակարգով ընտրություն անցկացնելու միջոցով խոր­հրդա­րանական ընտրությունները ուղղակի ապաքաղաքականացվեցին: Ընտրական պայաքարը ընթացավ ընտրություններին մասնակցող, նույն կուսակցության կամ կուսակցությունների դաշինքի տարածքային ցուցակներում ընդգրկված թեկնածուների միջև, որտեղ գաղափարա­կան և ծրագրային մրցակցությունը մղվեց երկրորդ պլան: Արդյունքում` ընտրական համա­կար­գը ամբողջությամբ ընտրողի համար դարձավ անհասկանալի և բարդ: Ուստի` նման ընտրա­կան համակարգով ընտրություններ անցկացնելը չի բխում ժողովրդա­վարա­կան իշ­խանություն ձևա­վորելու  սկզբունքից: 2017 թվականի ընտրությունների արդյունքների վերլուծությունը ցույց է տալիս, որ գրեթե բոլոր ընտրական տարածքներում հիմնականում հաղթել են տա­րած­քա­յին այն թեկնածուները, որոնք իրենց քարոզարշավը կառուցել են բացարձակապես ոչ քա­ղա­քական հենքի վրա: Մրցապայքարը հիմնականում ընթացել է, որպես ռեսուրսների պայ­քար:

**Առաջարկվող լուծումները**

Հաշվի առնելով վերոշարադրյալը, նախագծով ներկայացված ընտրական օրենսգրքում փո­փո­խու­թյունները միտված են Ազգային ժողովի հաջորդ գումարման ընտրությունները անցկացնել պարզ 100% համամասնական ընտրակարգի միջոցով` կուսակցության, կամ դաշինքի մեկ ընդ­հանուր ցուցակով:

**Ակնկալվող արդյունքները**

Ընտրական օրենսգրքում արված փոփոխությունների արդյունքում խորհրդարանական ընտ­րու­թյունները կանցկացվեն պարզ համամասնական ընտրակարգի միջոցով, որը կբխի ՀՀ սահ­մանադրությունից, պետության և քաղաքացու շահերից, ինչպես նաև կբարձրացնի կու­սակ­ցությունների դերը և կնպաստի իրական բազմակուսակցականության կայացմանը: Ազ­գա­յին ժողովի ընտրություները  չեն անձնավորվի և դրա հետևանքով  ընտրողին հնարա­վո­րու­թյուն կտրվի անկաշկանդ և հասկանալի ընտրություն կատարել իր նախընտրած կու­սակ­ցու­թյուն­ների կամ կուսակցությունների դաշինքների միջև: Արդյունքում` կբարձրանա ընտրու­թյուն­ների քաղաքական նշանակությունը: 100%-անոց համամասնական ընտրակարգի ան­ցու­մը էապես կբարձրացնի ընտրական գործընթացի հանդեպ վստահությունը, ինչը ԵԱՀԿ ԺՀՄԻԳԻ կողմից ի թիվս այլ մտահոգությունների արձանագրված լրջագույն խնդիրներից մեկն էր: